今日做野行經呢頭見到呢間餐廳，地方寬敞坐位多，入去試下，點左扎肉牛丸湯檬，牛丸彈牙似手打丸，有牛肉味香味。扎肉軟腍，腍得黎感覺實在，檬粉特別，我仲問侍應係咪俾錯左，俾左米粉我? 真失禮! 侍應解釋呢款檬粉同芽菜直接由越南進口，真越南檬粉，同坊間有好大出入，檬粉質地好滑好特別，食落好實在飽肚，湯底要讚，睇色水淡淡的，呷落好濃郁肉味，成碗飲晒都無口乾，同埋d檬粉好夾，另上一杯配料，芽菜脹卜卜，好似包住好多水咁，身材短小，齋食好清脆，放湯少了一份清甜味較重芽菜味，絕對值得黎品嚐一下